11. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/2596 της 19/24 Ιουν. 1987 (ΦΕΚ Β΄ 337) Κύρωση ειδικής Συλλογικής Σύμβασης Εργασίας για πλόες στον Περσοαραβικό Κόλπο, Έχοντας υπόψη: 1.Τις διατάξεις του άρθρ. 5 του Α.Ν. 3276/1944 «περί Συλλογικών Συμβάσεων εν τη Ναυτική Εργασία», όπως έχει τροποποιηθεί και ισχύει σήμερα. 2.Το 337/29.5.87 κοινό έγγραφο της Ένωσης Ελλήνων Εφοπλιστών και της Πανελλήνιας Ναυτικής Ομοσπονδίας με το οποίο υποβλήθηκε για κύρωση η από 29 Μαΐου 1987 Ειδική Συλλογική Σύμβαση Εργασίας για τους πλόες στον Περσοαραβικό Κόλπο, αποφασίζουμε: Την κύρωση της Ειδικής Συλλογικής Σύμβασης Εργασίας για πλόες στον Περσοαραβικό Κόλπο, το κείμενο της οποίας υπογράφηκε στις 29 Μαΐου 1987 από τους νόμιμους εκπροσώπους α)της Ενώσης Ελλήνων Εφοπλιστών και β)της Πανελλήνιας Ναυτικής Ομοσπονδίας και των Κλαδικών Οργανώσεων της δύναμής της, οι οποίες αναφέρονται στο προοίμιο της παραπάνω Ειδικής Συλλογικής Σύμβασης. Η ισχύς της Ειδικής Συλλογικής Σύμβασης που κυρώνεται με την απόφαση αυτή αρχίζει από τα μεσάνυχτα προς την 16ην Ιουν. 1987 και λήγει σύμφωνα με τα οριζόμενα σ’ αυτή. Η παρούσα Απόφαση και η Ειδική Συλλογική Σύμβαση την οποία κυρώνει να δημοσιευθούν στην Εφημερίδα της Κυβερνήσεως. ΕΙΔΙΚΗ ΣΥ ΛΛΟΓΙΚΗ ΣΥΜΒΑΣΗ 1.Αναγνωρίζεται ότι η περιοχή του Περσοαραβικού κόλπου αποτελεί ειδική επικίνδυνη περιοχή διεύλευσης πλοίων εξ αιτίας των εχθροπραξιών στην περιοχήν αυτή και επομένως οι ναυτικοί δικαιούνται ειδικού επιδόματος που καθορίζεται παρακάτω. 2.Η περιοχή αυτή αρχίζει από 56.00 Α μέχρι τις Εκβολές του Ευφράτη. 3.Η περιοχής του Περσοαραβικού Κόλπου διαχωρίζεται σε 2 ζώνες ανάλογα με τις ιδιατερότητες κάθε ζώνης, προσδιορίζονται, δε από τις παρακάτω συντεταγμένες: ΠΡΩΤΗ ΖΩΝΗ Τα λιμάνια και η θαλάσσια περιοχή που βρίσκονται Βόρεια του 27.30Β πλάτους. ΔΕΥΤΕΡΗ ΖΩΝΗ Τα λιμάνια και η θαλάσσια περιοχή που βρίσκονται μεταξύ Δυτικώτερα του Μεσημβρινού 56.00Α μέχρι και του παραλλήλου 27.30Β. 4.Α.Στους ναυτικούς  που υπηρετούν σε Ελληνικά πλοία που κατευθύνονται στη πρώτη ζώνη και έχουν προορισμό λιμάνι ή αγκυροβόλια Ιράν – Ιράκ καταβάλλεται πρόσθετο επίδομα που υπολογίζεται πάνω στον μηνιαίο μισθό που καθορίζεται από την ισχύουσα Συλλογική Σύμβαση Εργασίας για κάθε ναυτικό ως εξής: α)Προκειμένου για Δεξαμενόπλοια ποσοστό 140%. β)Προκειμένου για Φορτηγά ποσοστό 125%  Β.Στους ναυτικούς που υπηρετούν σε Ελληνικά πλοία που κατευθύνονται στην πρώτη ζώνη και έχουν προορισμό λιμάνια ή αγκυροβόλια της Σαουδικής Αραβίας και του Κουβέϊτ, καταβάλλεται πρόσθετο επίδομα που υπολογίζεται πάνω στον μηνιαίο μισθό που καθορίζεται από την ισχύουσα Συλλογική Σύμβαση Εργασίας για κάθε ναυτικό ως εξής: α)Προκειμένου για Δεξαμενόπλοια ποσοστό 70%. β)Προκειμένου για Φορτηγά ποσοστό 45%. Γ .Στους ναυτικούς που υπηρετούν σε Ελληνικά πλοία που κατευθύνονται στην δεύτερη ζώνη και έχουν προορισμό λιμάνια ή αγκυροβόλια του Ιράν καταβάλλεται πρόσθετο επίδομα που υπολογίζεται πάνω στο μηνιαίο μισθό που καθορίζεται από την ισχύουσα Συλλογική Σύμβαση Εργασίας για κάθε ναυτικό ως εξής: α)Προκειμένου για Δεξαμενόπλοια ποσοστό 70%. β)Προκειμένου για Φορτηγά ποσοστό 45%. Δ.Στους ναυτικούς που υπηρετούν σε ελληνικά πλοία που κατευθύνονται στην δεύτερη ζώνη και έχουν προορισμό λιμάνια ή αγκυροβόλια εκτός του Ιράν, καταβάλλεται πρόσθετο επίδομα που υπολογίζεται πάνω στο μηνιαίο μισθό που καθορίζεται από την ισχύουσα Συλλογική Σύμβαση Εργασίας για κάθε ναυτικό ως εξής: α)Προκειμένου για Δεξαμενόπλοια ποσοστό 50%. β)Προκειμένου για Φορτηγά ποσοστό 30%. Ε.Η χορήγηση του ανωτέρω επιδόματος αρχίζει από της εισόδου του πλοίου στον Περσοαραβικό Κόλπο που καθορίζεται από τον μεσημβρινό 56.00Α και καταβάλλεται για όλο το χρονικό διάστημα το αντίστοιχο ποσοστό της ζώνης και της περιοχής που είναι ο τελικός προορισμός το πλοίου και λήγει κατά την έξοδο του πλοίου από τον μεσημβρινό 56.00Α. ΣΤ.Εάν εκτός του βασικού μισθού έχει συμφωνηθεί και η καταβολή Βοήθειας αυτό δεν συμψηφίζεται με το πρόσθετο επίδομα που προβλέπεται από την παρούσα Σύμβαση. Τυχόν αντίθετη συμφωνία στην ατομική σύμβαση του ναυτικού δεν ισχύει. 5.Το παραπάνω πρόσθετο επίδομα καταβάλλεται για όσες ημέρες το πλοίο θα παραμείνει στις παραπάνω ζώνες που έχουν προσδιορισθεί, αλλά σε καμία περίπτωση δεν μπορεί το επίδομα αυτό να είναι ολιγώτερο των 3 ημερών. 6.Ι.Ο πλοίαρχος υποχρεούται να ενημερώνει εγγράφως το πλήρωμα ότι το πλοίο κατευθύνεται στον Περσοαραβικό Κόλπο, οπότε ο ναυτικός υποχρεούται εντός 7 ημερών από την ενημέρωσή του, να δηλώσει γραπτώς εάν θα ακολουθήσει το πλοίον ή όχι. Εάν όμως η προθεσμία των 7 ημερών δε  μπορεί να εξαντληθεί λόγω πλου μικροτέρου των 7 ημερών, τότε στην αντίστοιχη έγγραφη ανακοίνωση του πλοιάρχου ο ναυτικός υποχρεούται να δηλώσει τούτο γραπτώς 3 ημέρες προ της εισόδου (56.00Α)του   πλοίου   στον   Περσοαραβι(Μετά την σελ. 506,06(α) Σελ. 506,07 Τεύχος Θ111-Σελ. 55 Συλλογικές Συμβάσεις (Γενικά) 19.Ζ.β.11 κό Κόλπο. Στις περιπτώσεις αυτές εάν ο ναυτικός εδήλωσε ότι δεν επιθυμεί να ακολουθήσει το πλοίο, δικαιούται παλιννόστηση δαπάναις του πλοίου. Άλλως εάν δηλαδή δεν τηρηθούν οι προθεσμίες, ο ναυτικός βαρύνεται με τα έξοδα της παλιννόστησής του. ΙΙ.Στη περίπτωση όπου το πλοίον ευρίσκεται προ της εισόδου του Περσοαραβικού Κόλπου (μεσημβρινός 56.00Α) και κατευθύνεται σε περιοχές των εμπολέμων κρατών Ιράν-Ιράν, ο ναυτικός, αν και σύμφωνα με την προηγούμενη παράγραφο έχει δηλώσει ότι θα ακολουθήσει το πλοίον, δικαιούται ν’ αλλάξη γνώμη και να δηλώσει ότι δεν επιθυμεί να το ακολουθήσει, εφόσον περί αυτού ειδοποιήσει εγκαίρως τον πλοίαρχον οπότε η παλιννόστησή του γίνεται και πάλιν δαπάναις του πλοίου. Διευκρινίζεται ότι η έγγραφη ανακοίνωση του πλοιάρχου προς το πλήρωμα ότι το πλοίον κατευθύνεται σε περιοχές των εμπολέμων κρατών Ιράν – Ιράκ πρέπει να γίνεται έγκαιρα, ώστε να παρέχεται στο ναυτικό ο εύλογος χρόνος για να αποφασίσει τελικά και να γνωστοποιήσει εγγράφως στον πλοίαρχο εάν θ’ ακολουθήσει το πλοίον ή όχι. Ο εύλογος αυτός χρόνος προσδιορίζεται από τον πλοίαρχο στην έγγραφη ανακοίνωσή του και δεν μπορεί να είναι λιγώτερος από 3 ώρες. Άλλως, εάν δηλαδή δεν τηρηθεί από τον ναυτικό η προθεσμία του ευλόγου χρόνου που προσδιόρισε ο Πλοίαρχος, ο ναυτικός βαρύνεται με τα έξοδα παλιννόστησής του. ΙΙΙ.Στις περιπτώσεις που η ανακοίνωση του προορισμού του πλοίου για τον Περσοαραβικό Κόλπο, γίνεται όταν το πλοίο ευρίσκεται στην περιοχή Μεσογείου ή Μαύρης θάλασσας, ο ναυτικός υποχρεούται να δηλώσει εγγράφως εάν θ’ ακολουθήσει το πλοίον ή όχι εντός 24 ωρών από της εγγράφου ανακοινώσεως του πλοιάρχου. Σε περίπτωση που ο ναυτικός δηλώσει ότι δεν επιθυμεί ν’ ακολουθήσει το πλοίο δικαιούται παλιννόστηση δαπάναις του πλοίου. Άλλως, εάν δηλαδή δηλώσει ότι θα ακολουθήσει το πλοίο και μεταγενέστερα υπαναχωρήσει ο ναυτικός βαρύνεται με τα έξοδα παλιννοστήσεώς του. ΙV.Στη περίπτωση που δεν έχει γίνει γνωστοποίηση εις τον ναυτικόν σύμφωνα με την προηγούμενη παρ. 6,Ι ΙΙ, ΙΙΙ και το πλοίο ευρίσκεται προ της εισόδου του Περσοαραβικού Κόλπου (Μεσημβρινός 56.00Α) και εντός της θαλάσσιας περιοχής του κόλπου του Ομάν που περικλείεται εντός της νοητής γραμμής του παραλλήλου 24Β, από τις ανατολικές ακτές του Ομάν, μέχρι του μεσημβρινού 60Α και  Σελ. 506,08 Τεύχος Θ111-Σελ. 56 από εκεί μέχρι τις νότιες και δυτικές ακτές του Ιράν έως του Μεσημβρινού 56.00Α εν αναμονή (είτε σε αγκυροβόλιο είτε περιπλέον) και πληροφορηθεί ο ναυτικός εγγράφως από τον Πλοίαρχο ότι το πλοίον θα εισέλθει στον Περσοαραβικό Κόλπο ανεξαρτήτως τελικού προορισμού έχει το δικαίωμα να δηλώσει ότι δεν επιθυμεί να ακολουθήσει το πλοίο και να ζητήσει την παλιννόστησή του με δαπάνες του πλοίου, εφόσον δηλώσει τούτο εγγράφως στον πλοίαρχο εντός ευλόγου χρόνου από της ανακοινώσεως του πλοίαρχου. Διευκρινίζεται ότι η έγγραφη ανακοίνωση του πλοιάρχου προς το πλήρωμα ότι το πλοίον κατευθύνεται στον Περσοαραβικό Κόλπο, ανεξάρτητα τελικού προορισμού, πρέπει να γίνεται έγκαιρα, ώστε να παρέχεται στο ναυτικό ο εύλογος χρόνος για να αποφασίσει τελικά και να γνωστοποιήσει εγγράφως στον πλοίαρχο εάν θ’ ακολουθήσει το πλοίον ή όχι. Ο εύλογος αυτός χρόνος προσδιορίζεται από τον πλοίαρχο στην έγγραφη ανακοίνωσή του και δεν μπορεί να είναι λιγώτερος από 3 ώρες. Άλλως, εάν δηλαδή δεν τηρηθεί από τον ναυτικό η προθεσμία του ευλόγου χρόνου που προσδιόρισε ο Πλοίαρχος, ο ναυτικός βαρύνεται με τα έξοδα παλιννόστησής του. 7.Σε όλες τις παραπάνω περιπτώσεις εάν το πλοίον τελικά δεν πάει στον Περσοαραβικό Κόλπο, τότε ο ναυτικός που απολύθηκε για το λόγο αυτό, δικαιούνται ν’ απαιτήσει τη νόμιμη αποζημιώση του τόπου απολύσεώς του, εκτός εάν η μη πραγματοποίηση του ταξειδίου οφείλεται σε ανωτέρα βία. Περί αυτού, σε περίπτωση αμφισβητήσεως αποφαίνεται διμελής επιτροπή αποτελούμενη από έναν εκπρόσωπο της ΕΕΕ και ένα της ΠΝΟ, η απόφαση της οποίας είναι υποχρεωτική για τους ενδιαφερομένους. Συλλογικές Συμβάσεις (Γενικά) 19.Ζ.β.11 19.Ζ.β.11 Συλλογικές Συμβάσεις (Γενικά) 8.Σε Αξιωματικό ή Μέλος του πληρώματος που υποστεί κατά τη διάρκεια της παραμονής του πλοίου στις παραπάνω δύο ζώνες (παρ. 3 της παρούσης) ατύχημα, με αποτέλεσμα να επέλθη στο ναυτικό, πλήρης ή μερική διαρκής ανικανότητα για εργασία ή είναι θανατηφόρο, θα καταβάλλεται πέραν της αποζημιώσεως που προβλέπεται από τον Νόμ. 551/1915 είτε στον ίδιο το ναυτικό που υπέστη το ατύχημα είτε σε περίπτωση θανάτου αυτού, στους δικαιούχους, που προβλέπονται από τον παραπάνω Νόμο και Πρόσθετος εφ’ άπαξ αποζημίωση καθοριζομένη: Ι)Προκειμένου για μερική διαρκή ανικανότητα εις το ποσόν των Λιρών Αγγλίας 3.000 2)Προκειμένου για πλήρη διαρκή ανικανότητα ή θάνατο στο ποσό των Λιρών Αγγλίας 5.000. 9.Διευκρινίζεται ότι δεν αποτελεί λόγο λύσης της σύμβασης ναυτολόγησης ο πλους σε λιμάνια και όρμους των παραπάνω θαλασσίων περιοχών εφ’ όσον: α)Στην ατομική σύμβαση του ναυτικού που καταρτίστηκε αφού ετέθη σε ισχύ η παρούσα, περιελήφθη σχετική γραπτή δήλωση. β)Ο πλοίαρχος και κάθε μέλος του πληρώματος εδήλωσαν υπεύθυνα και γραπτά ότι δέχονται οικειοθελώς να ακολουθήσουν το πλοίο στις παραπάνω περιοχές. γ)και στις παραπάνω με στοιχ. α΄ και β΄ περιπτώσεις του άρθρου αυτού ο ναυτικός δικαιούται να παλιννοστηθεί με δαπάνες του πλοίου εφ’ όσον έχουν τηρηθεί από αυτόν οι προθεσμίες γνωστοποιήσεως που αναφέρονται στον άρθρ. 6 της παρούσης. 10α)Η ισχύς της παρούσας Ειδικής Συλλογικής Συμβάσεως αρχίζει από τα μεσάνυκτα προς την 16ην Ιουν. 1987, και θα διατηρηθεί μέχρι τερματισμού των εχθροπραξιών ή όταν αρθεί ο χαρακτηρισμός σαν επικινδύνων των ζωνών που καθορίζονται στην παρ. 3 από τις ασφαλιστικές Εταιρείες ή οργανισμούς. β)Έως τα μεσάνυκτα της 15ης Ιουν. 1987 ισχύει η από 27 Σεπτ. 1980 Ειδική Συλλογική Σύμβαση. 11.Η παρούσα Ειδική Συλλογική Σύμβαση συντάχθηκε σε τρία αντίγραφα, από ένα έλαβαν τα συμβαλλόμενα μέρη, το δε τρίτο θα υποβληθεί στο Υπουργείο Εμπορικής Ναυτιλίας για κύρωση και υπογράφεται ως εξής: Για την Ένωση Ελλήνων      Για την ΠανελλήΕφοπλιστών          νια Ναυτική Ομοσπονδία. Ακολουθούν υπογραφές 